CELEX: 32021R2324
Language: fi
Date: 2021-08-23 00:00:00
Title: Komission delegoitu asetus (EU) 2021/2324, annettu 23 päivänä elokuuta 2021, Euroopan parlamentin ja neuvoston asetuksen (EU) 2019/1241 muuttamisesta siltä osin kuin kyse tiettyjen pohjakalakantojen ja pelagisten kantojen kalastuksia koskevista teknisistä toimenpiteistä Kelttienmerellä, Irlanninmerellä ja Skotlannin länsipuolella

29.12.2021   
               
               
                  FI
               
               
                  Euroopan unionin virallinen lehti
               
               
                  L 465/1
               
            
         KOMISSION DELEGOITU ASETUS (EU) 2021/2324,
         annettu 23 päivänä elokuuta 2021,
         Euroopan parlamentin ja neuvoston asetuksen (EU) 2019/1241 muuttamisesta siltä osin kuin kyse tiettyjen pohjakalakantojen ja pelagisten kantojen kalastuksia koskevista teknisistä toimenpiteistä Kelttienmerellä, Irlanninmerellä ja Skotlannin länsipuolella
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kalavarojen säilyttämisestä ja meriekosysteemien suojelemisesta teknisten toimenpiteiden avulla, neuvoston asetusten (EY) N:o 1967/2006, (EY) N:o 1224/2009 ja Euroopan parlamentin ja neuvoston asetusten (EU) N:o 1380/2013, (EU) 2016/1139, (EU) 2018/973, (EU) 2019/472 ja (EU) 2019/1022 muuttamisesta sekä neuvoston asetusten (EY) N:o 894/97, (EY) N:o 850/98, (EY) N:o 2549/2000, (EY) N:o 254/2002, (EY) N:o 812/2004 ja (EY) N:o 2187/2005 kumoamisesta 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1241 (1) ja erityisesti sen 2 artiklan 2 kohdan, 10 artiklan 4 kohdan ja 15 artiklan 2 kohdan,
         sekä katsoo seuraavaa:
         
                     (1)
                  
                  
                     Kalavarojen säilyttämisestä ja meriekosysteemien suojelemisesta teknisten toimenpiteiden avulla annettu asetus (EU) 2019/1241, jäljempänä ’teknisiä toimenpiteitä koskeva asetus’, tuli voimaan 14 päivänä elokuuta 2019. Sen liitteessä VI vahvistetaan erityiset säännökset, jotka koskevat alueellisella tasolla vahvistettuja teknisiä toimenpiteitä luoteisilla vesialueilla sijaitsevilla unionin vesillä.
                  
               
                     (2)
                  
                  
                     Belgialla, Espanjalla, Ranskalla, Irlannilla ja Alankomailla on luoteisilla vesialueilla välitön kalastuksenhoitoetu. Kyseiset jäsenvaltiot toimittivat ensimmäisen yhteisen suosituksen toukokuussa 2020. Tieteellis-teknis-taloudellinen kalastuskomitea (STECF) arvioi yhteisen suosituksen heinäkuussa 2020. STECF:n lausunnon perusteella komissio kehotti jäsenvaltioita yhdenmukaistamaan yhteisen suosituksen tieteellisen arvioinnin kanssa. Tämän seurauksena jäsenvaltiot toimittivat tarkistetun yhteisen suosituksen 14 päivänä joulukuuta 2020.
                  
               
                     (3)
                  
                  
                     Siihen saakka kun yhteisessä suosituksessa ehdotetut toimenpiteet hyväksytän delegoidulla säädöksellä, neuvoston asetuksen (EU) 2021/92 (2) 15–17 artiklassa on vahvistettu läntisiä vesialueita koskevassa monivuotisessa suunnitelmassa tarkoitetut korjaavat toimenpiteet, joilla pyritään vähentämään turskan ja valkoturskan sivusaaliita Kelttienmerellä ja sen lähialueilla, sekä tekniset lisätoimenpiteet, joiden tarkoituksena on vähentää turskakalojen sivusaaliita Irlanninmerellä ja Skotlannin länsipuolella. Kyseiset toimenpiteet liittyivät toiminnallisesti sekakalastuksessa pyydettyjen kohdelajien TAC-tasoihin, sillä ilman näitä toimenpiteitä tällaisia TAC-tasoja olisi pitänyt alentaa, jotta sivusaaliskannat voisivat elpyä.
                  
               
                     (4)
                  
                  
                     Osa luoteisista vesialueista ei enää ole EU:n vesialueita, minkä vuoksi EU:n ja Yhdistyneen kuningaskunnan on aloitettava neuvottelut yhteisistä toimenpiteistä. Vaikka EU ja Yhdistynyt kuningaskunta eivät päässeet yhteisymmärrykseen yhdenmukaisista kohdelajeihin toiminnallisesti liittyvistä teknisistä toimenpiteistä, on sovellettava edelleen asetuksen (EU) 2021/92 15–17 artiklassa vahvistettuja kohdelajeihin toiminnallisesti liittyviä teknisiä toimenpiteitä, joiden avulla oli mahdollista asettaa kohdelajien TACit kyseisessä asetuksessa ehdotetuille tasoille vaarantamatta tahattomien sivusaaliiden tilaa unionin vesillä, ja tunnustaen, että sopimukseen pääseminen vuoden 2022 alussa on EU:n ensisijainen tavoite. Kaikki tekniset toimenpiteet, jotka on vahvistettu yhteisymmärryksessä kolmansien maiden kanssa vuodeksi 2022, on saatettava osaksi EU:n lainsäädäntöä sovellettavan oikeudellisen kehyksen avulla.
                  
               
                     (5)
                  
                  
                     Yhdistyneen kuningaskunnan kanssa käytävien neuvottelujen rinnalla asianomaiset jäsenvaltiot eli Belgia, Espanja, Ranska, Irlanti ja Alankomaat toimittivat 30 päivänä huhtikuuta 2021 uuden yhteisen suosituksen, jossa toistetaan vuonna 2020 toimitettu yhteinen suositus ja lisätään uusi eritelmä ICES-alueella 7a (Irlanninmeri). Kyseisessä yhteisessä suosituksessa ehdotettiin, että nämä toimenpiteet pidetään voimassa, vaikka Yhdistyneen kuningaskunnan kanssa ei ole päästy yhteisymmärrykseen.
                  
               
                     (6)
                  
                  
                     Tämän asetuksen tarkoituksena on sisällyttää yhteen säädökseen olemassa olevat säännökset teknisistä toimenpiteistä, jotka oli aiemmin hyväksytty osana luoteisten vesialueiden poisheittämissuunnitelmia, tekniset toimenpiteet, jotka vastaavat asetuksen (EU) 2021/92 15–17 artiklassa vahvistettuja toimenpiteitä, sekä vuonna 2021 annettuun yhteiseen suositukseen sisältyvät uutta pyydystä Irlanninmerellä koskevat toimenpiteet.
                  
               
                     (7)
                  
                  
                     Tässä asetuksessa säädetyillä, unionin vesillä sovellettavilla toimenpiteillä pyritään Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen (3) 494 artiklan 1 ja 2 kohdassa vahvistettuihin tavoitteisiin, ja niissä otetaan huomioon mainitun sopimuksen 494 artiklan 3 kohdassa tarkoitetut periaatteet. Ne eivät rajoita Ison-Britannian ja Pohjois-Irlannin yhdistyneen kuningaskunnan vesillä sovellettavien toimenpiteiden soveltamista.
                  
               
                     (8)
                  
                  
                     STECF arvioi (4) (5) jäsenvaltioiden toimittamien tietojen perusteella näytön, jonka alueelliset ryhmät olivat toimittaneet yhteisten suositusten sisältämien teknisten toimenpiteiden tueksi.
                  
               
                     (9)
                  
                  
                     Tässä asetuksessa esitetyt toimenpiteet on arvioitu asetuksen (EU) 2019/1241 2 artiklan 2 kohdan sekä 15 ja 18 artiklan mukaisesti. Jäsenvaltiot toimittivat näyttöä siitä, että ehdotukset ovat asetuksen (EU) 2019/1241 15 artiklan 4 ja 5 kohdan mukaisia.
                  
               
                     (10)
                  
                  
                     Kalastusalan asiantuntijaryhmää kuultiin yhteisestä suosituksesta 16 päivänä heinäkuuta 2021.
                  
               
                     (11)
                  
                  
                     Yhteisessä suosituksessa ehdotettiin erityistoimenpiteitä turskan ja valkoturskan sivusaaliiden vähentämiseksi Kelttienmerellä ja sen lähialueilla vuonna 2020 käytössä olleiden korjaavien toimenpiteiden perusteella (6). Nämä erityistoimenpiteet koskevat pohjatrooleja ja nuottia unionin vesillä ICES-alueilla 7f ja 7 g, alueella 7h leveyspiirin 49°30′ N pohjoispuolella ja alueen 7j leveyspiirin 49°30′ N pohjoispuolella ja pituuspiirin 11° W itäpuolella sijaitsevassa osassa sekä pohjatrooleilla kalastavia aluksia, joiden ennen poisheittämistä mitatuista saaliista vähintään 20 prosenttia on koljaa. STECF totesi (7), että ehdotetut pyydykset ovat valikoivampia kuin asetuksessa (EU) 2019/1241 kuvatut toimenpiteet. Ehdotetut toimenpiteet olisi sen vuoksi sisällytettävä asetukseen (EU) 2019/1241.
                  
               
                     (12)
                  
                  
                     Yhteisessä suosituksessa ehdotettiin Kelttienmerta koskevia erityisedellytyksiä saaliiden koostumuksen osalta ja erityisesti silloin, kun turskan sivusaaliit ovat enintään 1,5 prosenttia. STECF ei ole halukas vahvistamaan edellytyksiä, jotka perustuvat sivusaaliskynnyksiin, koska kantojen tila näillä alueilla on heikko. STECF totesi kuitenkin myös (8), että vaikka turskan sivusaaliiden 1,5 prosentin sääntöä ei ylitettäisi millään kalastusmatkalla, yhteisessä suosituksessa eritellyt vaihtoehtoiset pyydykset olisivat silti valikoivampia kuin asetuksessa (EU) 2019/1241 vahvistetut peruspyydykset. Ehdotetut toimenpiteet olisi sen vuoksi sisällytettävä asetukseen (EU) 2019/1241.
                  
               
                     (13)
                  
                  
                     Yhteisessä suosituksessa ehdotettiin erityisiä teknisiä toimenpiteitä pohjatrooleille ja nuotille ICES-alueilla 7f–7k sijaitsevilla unionin vesillä ja alueella, joka sijaitsee pituuspiirin 5° W länsipuolella ICES-alueella 7e. STECF totesi, että kyseiset toimenpiteet ovat valikoivampia kuin asetuksessa (EU) 2019/1241 ehdotetut toimenpiteet. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (14)
                  
                  
                     Yhteisessä suosituksessa ehdotettiin erityisiä edellytyksiä Kelttienmerellä silloin, kun saaliista yli 30 prosenttia on keisarihummeria. STECF totesi (9), että ehdotetut vaihtoehdot ovat kaiken kaikkiaan valikoivampia tai vähintään vastaavia kuin asetuksessa (EU) 2019/1241 säädetyissä kohdennettua kalastusta koskevissa poikkeuksissa määritellyt pyydykset. Kaksoisperän osalta STECF oli arvioinut erään taustatutkimuksen aiemmin (10) ja todennut, että periaatteessa sillä on mahdollisuus vähentää tahattomia sivusaaliita ja samalla säilyttää kohdelajien saaliit. Jäsenvaltioiden olisi toimitettava STECF:n arviointia varten lisäeritelmät viimeistään 1 päivänä toukokuuta 2022. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (15)
                  
                  
                     Yhteisessä suosituksessa ehdotettiin erityisiä edellytyksiä Kelttienmerellä silloin, kun saaliista yli 55 prosenttia on valkoturskaa tai 55 prosenttia merikrottia, kummeliturskaa tai lasikampelaa yhteensä. Vaikka STECF on haluton ottamaan käyttöön saaliiden koostumusta koskevia ehtoja (11), se katsoo, että ehdotetut toimenpiteet ovat edelleen valikoivampia kuin teknisiä toimenpiteitä koskevalla asetuksella käyttöön otettu perustaso. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (16)
                  
                  
                     Yhteisessä suosituksessa ehdotettiin Skotlannin länsipuolella erityisiä teknisiä toimenpiteitä. STECF totesi, että ehdotetut pyydykset todennäköisesti parantavat valikoivuutta turskan, koljan ja valkoturskan osalta. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (17)
                  
                  
                     Yhteisessä suosituksessa ehdotettiin Irlanninmerellä erityisiä teknisiä toimenpiteitä pohjatrooleille tai nuotille, joiden troolinperän silmäkoko on vähintään 70 millimetriä mutta alle 100 millimetriä ja joiden saaliista yli 30 prosenttia on keisarihummeria. STECF totesi (12), että nämä pyydykset todennäköisesti vähentävät turskan, koljan ja valkoturskan saaliita verrattuna teknisiä toimenpiteitä koskevassa asetuksessa säädettyihin toimenpiteisiin. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (18)
                  
                  
                     Yhteisessä suosituksessa ehdotettiin Irlanninmerellä erityisiä teknisiä toimenpiteitä vähintään 12 metrin pituisille aluksille, kun ne pyytävät pohjatrooleilla tai nuotilla, joilla on koljan, turskan ja rauskukalojen saaliiden kokonaismäärän koostumukseen liittyviä erityisominaisuuksia. STECF katsoi yleisesti (13) (14), että yhteisessä suosituksessa ehdotetut pyydykset ovat valikoivampia kuin teknisiä toimenpiteitä koskevassa asetuksessa kuvatut pyydykset. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (19)
                  
                  
                     Kyseinen yhteinen suositus sisältää vuodeksi 2021 ICES-alueella 7a (Irlanninmeri) pohjatrooleja ja nuottia varten pyydyseritelmän, joka perustuu vastaavaan valikoivuuteen kuin asetuksessa (EU) 2019/1241 kyseiselle alueelle ja kalastukselle vahvistettu peruspyydys. STECF arvioi yhteisen suosituksen muutosta tukevan uuden tieteellisen näytön kesäkuussa 2021 ja totesi, että pyydyksen valikoivuusominaisuudet ovat samanlaiset kuin peruspyydyksessä.
                  
               
                     (20)
                  
                  
                     Yhteisessä suosituksessa ehdotettiin, että lukuisten virkistyskalastuksessa luoteisilla vesillä pyydettyjen lajien säilyttämisen vähimmäisviitekoko yhdenmukaistettaisiin kyseisten lajien kaupalliseen kalastukseen sovellettavan säilyttämisen vähimmäisviitekoon kanssa. ICES luokittelee useita lajeja, joiden säilyttämisen vähimmäisviitekoon yhdenmukaistamista yhteisessä suosituksessa ehdotetaan, uhanalaisiksi, tai ICES katsoo, että virkistyskalastus vaikuttaa merkittävästi niiden yleiseen kalastuskuolevuuteen. Lisäksi useiden näiden lajien esiintymisalue ulottuu lounaisilta vesialueilta ja Pohjanmereltä luoteisille vesialueille, ja lounaisilla vesialueilla ja Pohjanmerellä kyseisten lajien säilyttämisen vähimmäisviitekoko on jo yhdenmukaistettu kaupallisen kalastuksen ja virkistyskalastuksen välillä. STECF arvioi toimitetun näytön ja totesi (15), että tämä toimenpide todennäköisesti vahvistaa nuorten merikalalajien suojelua. Kyseiset toimenpiteet olisi sen vuoksi sisällytettävä asetukseen (EU) 2019/1241.
                  
               
                     (21)
                  
                  
                     Hyödyntämismallien optimoimiseksi, pyydysten valikoivuuden parantamiseksi ja tahattomien saaliiden vähentämiseksi on sen vuoksi aiheellista hyväksyä kyseisten jäsenvaltioiden esittämät tekniset toimenpiteet.
                  
               
                     (22)
                  
                  
                     Koska tässä asetuksessa säädetyt toimenpiteet vaikuttavat suoraan kalastusalusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) 2019/1241 tämän asetuksen liitteen mukaisesti.
         
         
            2 artikla
            Liitteessä olevaa 2 ja 3 kohtaa sovelletaan 30 päivästä joulukuuta 202131 päivään joulukuuta 2022.
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Brysselissä 23 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 198, 25.7.2019, s. 105.
         
            (2)  Neuvoston asetus (EU) 2021/92, annettu 28 päivänä tammikuuta 2021, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2021 (EUVL L 31, 29.1.2021, s. 31).
         
            (3)  EUVL L 149, 30.4.2021, s. 10.
         
            (4)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  EUVL L 25, 30.1.2020, s. 1.
         
            (7)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (8)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (9)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (10)  https://stecf.jrc.ec.europa.eu/documents/43805/2492225/JRC117511+STECF+19-08+-+Evaluation+LO+JRs.pdf
         
            (11)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (12)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (13)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (14)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (15)  https://stecf.jrc.ec.europa.eu/documents/43805/2684997/STECF+PLEN+20-02.pdf
      
      
         
            LIITE
            Muutetaan asetuksen (EU) 2019/1241 liite VI seuraavasti:
            
                        1)
                     
                     
                        Muutetaan A osa seuraavasti:
                        
                                    a)
                                 
                                 
                                    Korvataan alaviite 6 seuraavasti:
                                    
                                                ”(6)
                                             
                                             
                                                Poiketen siitä, mitä asetuksen (EU) N:o 1380/2013 15 artiklassa säädetään, säilyttämisen vähimmäisviitekokoa ei sovelleta sardiiniin, sardelliin, silliin, piikkimakrilliin eikä makrilliin, jos niitä kutakin on enintään 10 prosenttia aluksella pidettyjen saaliiden kokonaiselopainosta.
                                                Säilyttämisen vähimmäisviitekokoa pienempien sardiinien, sardellien, sillien, piikkimakrillien tai makrillien prosenttiosuus lasketaan osuutena kaikkien aluksella lajittelun jälkeen olevien tai aluksesta purettavien meren eliöiden elopainosta.
                                                Prosenttiosuus voidaan laskea yhden tai useamman edustavan otoksen perusteella. Mainittua 10 prosentin rajaa ei saa ylittää jälleenlaivauksen, aluksesta purkamisen, kuljetuksen, varastoinnin, esillä pidon tai myynnin aikana.”
                                             
                                          
                              
                                    b)
                                 
                                 
                                    Poistetaan taulukon alla oleva teksti.
                                 
                              
                                    c)
                                 
                                 
                                    Lisätään taulukon alapuolelle kohta seuraavasti:
                                    
                                                ”1.
                                             
                                             
                                                Tässä osassa tuskalle (Gadus morhua) koljalle (Melanogrammus aeglefinus), seitille (Pollachius virens), lyyraturskalle (Pollachius pollachius), kummeliturskalle (Merluccius merluccius), lasikampelalle (Lepidorhombus spp.), merianturalle (Solea spp.), punakampelalle (Pleuronectes platessa), valkoturskalle (Merlangius merlangus), molvalle (Molva molva), tylppäpyrstömolvalle (Molva dypterygia), makrillille (Scomber spp.), sillille (Clupea harengus), piikkimakrillille (Trachurus spp.), sardellille (Engraulis encrasicolus), meribassille (Dicentrarchus labrax), sardiinille (Sardina pilchardus) ja pilkkupagellille (Pagellus bogaraveo) määritettyjä säilyttämisen vähimmäisviitekokoja sovelletaan virkistyskalastukseen luoteisilla vesillä.”
                                             
                                          
                              
                  
                        2)
                     
                     
                        Lisätään B osaan 1.3–1.6 kohta seuraavasti:
                        
                                    ”1.3
                                 
                                 
                                    Tätä kohtaa sovelletaan poiketen siitä, mitä 1.1 ja 1.2 kohdassa säädetään.
                                    
                                                1.3.1
                                             
                                             
                                                ICES-alueilla 7f ja 7 g sekä alueen 7h leveyspiirin 49°30′ N pohjoispuolella sijaitsevassa osassa ja alueen 7j leveyspiirin 49°30′ N pohjoispuolella ja pituuspiirin 11° W itäpuolella sijaitsevassa osassa pohjatrooleilla ja nuotilla kalastaviin aluksiin sovelletaan seuraavaa:
                                                
                                                            a)
                                                         
                                                         
                                                            pohjatrooleilla tai nuotilla kalastavien alusten on käytettävä pyydystä, jonka silmäkoko on jokin seuraavista:
                                                            
                                                                        i)
                                                                     
                                                                     
                                                                        110 millimetrin troolinperä, jossa on 120 millimetrin neliösilmäpaneeli;
                                                                     
                                                                  
                                                                        ii)
                                                                     
                                                                     
                                                                        100 millimetrin T90-troolinperä;
                                                                     
                                                                  
                                                                        iii)
                                                                     
                                                                     
                                                                        120 millimetrin troolinperä;
                                                                     
                                                                  
                                                                        iv)
                                                                     
                                                                     
                                                                        100 millimetriä, jossa on 160 millimetrin neliösilmäpaneeli;
                                                                     
                                                                  
                                                      
                                                            b)
                                                         
                                                         
                                                            lisäksi pohjatrooleilla kalastavien alusten, joiden ennen poisheittämistä punnituista saaliista vähintään 20 prosenttia on koljaa, on käytettävä
                                                            
                                                                        i)
                                                                     
                                                                     
                                                                        pyydystä, jossa alapaulan ja pohjaketjujen välinen etäisyys on vähintään yksi metri; tai
                                                                     
                                                                  
                                                                        ii)
                                                                     
                                                                     
                                                                        mitä tahansa keinoa, joka ICESin tai STECF:n arvion mukaan on osoittautunut vähintään yhtä valikoivaksi turskasaaliiden välttämisessä ja jonka komissio on hyväksynyt.
                                                                     
                                                                  
                                                      
                                          
                              Jäsenvaltiot voivat vapauttaa b alakohdan soveltamisesta alukset, jotka kalastavat pohjatrooleilla, joiden saaliista ennen poisheittämistä punnittuna on alle 1,5 prosenttia turskaa, edellyttäen, että tarkkailijakattavuutta merellä parannetaan kyseisten alusten osalta asteittain ja vähintään 20 prosenttiin niiden kaikista kalastusmatkoista. Jäsenvaltioiden, jotka hyödyntävät tätä poikkeusta, on ilmoitettava komissiolle vuosittain ennen 1 päivää joulukuuta tätä säännöstä käyttävien alusten lukumäärä ja saaliiden koostumus.
                        Jäsenvaltiot voivat STECF:n arvion perusteella vapauttaa a ja b alakohdan soveltamisesta alukset, jotka käyttävät vaihtoehtoista erittäin valikoivaa pyydystä edellyttäen, että kyseisten pyydysten tekniset ominaisuudet johtavat samaan tai parempaan valikoivuuteen kuin kyseisissä alakohdissa määritellyt pyydykset ja johtavat siihen, että turskasaaliit ovat alle 1 prosenttia. Tällaisen pyydyksen tai laitteen on oltava 15 artiklan 4 kohdan vaatimusten mukainen, ja sen on saatava komission hyväksyntä.
                        
                                    1.3.2
                                 
                                 
                                    Poiketen siitä, mitä 1.1, 1.2 ja 1.3.1 kohdassa säädetään,
                                    
                                                a)
                                             
                                             
                                                alusten, jotka harjoittavat pohjatrooli- tai nuottakalastusta ja joiden saaliista yli 30 prosenttia on keisarihummeria, on käytettävä jotakin seuraavista pyydyksistä:
                                                
                                                            i)
                                                         
                                                         
                                                            300 millimetrin neliösilmäpaneeli; suurimmalta pituudeltaan alle 12 metrin pituiset alukset saavat käyttää 200 millimetrin neliösilmäpaneelia;
                                                         
                                                      
                                                            ii)
                                                         
                                                         
                                                            Seltra-paneeli;
                                                         
                                                      
                                                            iii)
                                                         
                                                         
                                                            lajitteluristikko, jonka tankojen väli on 35 millimetriä, tai vastaava valikointiristikko;
                                                         
                                                      
                                                            iv)
                                                         
                                                         
                                                            100 millimetrin troolinperä, jossa on 100 millimetrin neliösilmäpaneeli;
                                                         
                                                      
                                                            v)
                                                         
                                                         
                                                            31 päivään heinäkuuta 2022 saakka, kaksi troolinperää, joista ylimmäinen troolinperä on tyypiltään T90 ja sen silmäkoko on vähintään 90 millimetriä ja se on varustettu erotuspaneelilla, jonka silmäkoko on enintään 300 millimetriä.
                                                         
                                                      
                                          Jäsenvaltiot voivat sallia v alakohdassa tarkoitetun laitteen käytön joulukuun 2022 loppuun saakka edellyttäen, että laitteen tekniset ominaisuudet johtavat samaan tai parempaan valikoivuuteen kuin muut 1.2 ja 1.3.1 kohdassa eritellyt pyydykset sen arvioinnin perusteella, jonka STECF tekee jäsenvaltioiden viimeistään 1 päivänä toukokuuta 2022 toimittamien tietojen pohjalta. Tällaisen laitteen on oltava 15 artiklan 4 kohdan vaatimusten mukainen, ja sen on saatava komission hyväksyntä;
                                    
                                                b)
                                             
                                             
                                                alusten, jotka harjoittavat pohjatrooli- tai nuottakalastusta ja joiden saaliista yli 55 prosenttia on valkoturskaa tai 55 prosenttia merikrottia, kummeliturskaa tai lasikampelaa yhteensä, on käytettävä jotakin seuraavista pyydyksistä:
                                                
                                                            i)
                                                         
                                                         
                                                            100 millimetrin troolinperä, jossa on 100 millimetrin neliösilmäpaneeli;
                                                         
                                                      
                                                            ii)
                                                         
                                                         
                                                            100 millimetrin T90-troolinperä ja pidennysosa.
                                                         
                                                      
                                          
                              
                                    1.4
                                 
                                 
                                    Poiketen siitä, mitä 1.2 kohdassa säädetään, 1.4.1 ja 1.4.2 kohtaa sovelletaan.
                                    
                                                1.4.1
                                             
                                             
                                                Kalastusaluksiin, jotka harjoittavat keisarihummerin (Nephrops norvegicus) pohjatrooli- tai nuottakalastusta ICES-alueilla 6a ja 5b unionin vesillä pituuspiirin 12° W itäpuolella (Skotlannin länsipuoli), sovelletaan seuraavaa:
                                                
                                                            a)
                                                         
                                                         
                                                            alusten on käytettävä vähintään 300 millimetrin neliösilmäpaneelia (kiinteä sijoittaminen), jos ne käyttävät alle 100 millimetrin silmäkoon troolinperää; aluksilla, joiden suurin pituus on alle 12 metriä ja/tai moottoriteho on enintään 200 kilowattia, paneelin kokonaispituus saa olla 2 metriä ja paneeli 200 millimetriä;
                                                         
                                                      
                                                            b)
                                                         
                                                         
                                                            alusten on käytettävä vähintään 160 millimetrin neliösilmäpaneelia (kiinteä sijoittaminen), jos ne käyttävät 100–119 millimetrin silmäkoon troolinperää ja jos saaliista yli 30 prosenttia on keisarihummeria.
                                                         
                                                      Poiketen siitä, mitä 1.4.1 kohdan a ja b alakohdassa säädetään, vaihtoehtoisen pyydyksen käyttö on sallittua edellyttäen, että tällaiset pyydykset johtavat STECF:n arvion perusteella vähintään samaan tai parempaan valikoivuuteen turskan, koljan ja valkoturskan osalta. Tällaisen pyydyksen on oltava 15 artiklan 4 kohdan vaatimusten mukainen, ja sen on saatava komission hyväksyntä.
                                             
                                          
                                                1.4.2
                                             
                                             
                                                Kalastusaluksiin, jotka harjoittavat pohjatrooli- tai nuottakalastusta ICES-alueella 7a (Irlanninmerellä), sovelletaan seuraavaa:
                                                
                                                            a)
                                                         
                                                         
                                                            alusten, jotka harjoittavat pohjatrooli- tai nuottakalastusta, joiden troolinperän silmäkoko on vähintään 70 millimetriä mutta alle 100 millimetriä ja joiden saaliista yli 30 prosenttia on keisarihummeria, on käytettävä jotakin seuraavista pyydyksistä:
                                                            
                                                                        i)
                                                                     
                                                                     
                                                                        300 millimetrin neliösilmäpaneeli; suurimmalta pituudeltaan alle 12 metrin pituiset alukset saavat käyttää 200 millimetrin neliösilmäpaneelia;
                                                                     
                                                                  
                                                                        ii)
                                                                     
                                                                     
                                                                        Seltra-paneeli;
                                                                     
                                                                  
                                                                        iii)
                                                                     
                                                                     
                                                                        lajitteluristikko, jonka tankojen väli on 35 millimetriä;
                                                                     
                                                                  
                                                                        iv)
                                                                     
                                                                     
                                                                        CEFAS-ristikko;
                                                                     
                                                                  
                                                                        v)
                                                                     
                                                                     
                                                                        Flip-flap-trooli;
                                                                     
                                                                  
                                                      
                                                            b)
                                                         
                                                         
                                                            suurimmalta pituudeltaan vähintään 12 metrin pituisten alusten, jotka harjoittavat pohjatrooli- tai nuottakalastusta ja joiden saaliista yli 10 prosenttia on koljaa, turskaa ja rauskukaloja yhteensä, on käytettävä 120 millimetrin troolinperää;
                                                         
                                                      
                                                            c)
                                                         
                                                         
                                                            suurimmalta pituudeltaan vähintään 12 metrin pituisten alusten, jotka harjoittavat pohjatrooli- tai nuottakalastusta ja joiden saaliista alle 10 prosenttia on koljaa, turskaa ja rauskukaloja yhteensä, on käytettävä 100 millimetrin silmäkoon troolinperää ja 100 millimetrin neliösilmäpaneelia. Tätä säännöstä ei sovelleta aluksiin, joiden saaliista yli 30 prosenttia on keisarihummeria tai yli 85 prosenttia on kuningatarkampasimpukkaa.
                                                         
                                                      
                                                            d)
                                                         
                                                         
                                                            Pohjatrooleilla tai nuotilla pyytävät alukset voivat käyttää 100 mm:n T90-troolinperää.
                                                         
                                                      
                                          
                              Poiketen siitä, mitä 1.4.2 kohdan a–d alakohdassa säädetään, vaihtoehtoisen pyydyksen käyttö on sallittua edellyttäen, että tällaiset pyydykset johtavat vähintään samaan tai parempaan valikoivuuteen turskan, koljan ja valkoturskan osalta. STECF:n on arvioitava tällaiset pyydykset, ja niiden on oltava komission hyväksymiä ja täytettävä 15 artiklan 4 kohdassa vahvistetut perusteet.
                        
                                    1.5
                                 
                                 
                                    Edellä 1.3 ja 1.4 kohdassa vahvistetut saaliiden prosenttiosuudet lasketaan osuutena kaikkien kunkin kalastusmatkan jälkeen aluksesta purettujen meren elollisten luonnonvarojen elopainosta asetuksen (EU) N:o 1380/2013 15 artiklan ja tämän asetuksen 27 artiklan 2 kohdan mukaisesti.
                                 
                              
                                    1.6
                                 
                                 
                                    Edellä 1.3–1.5 kohdassa säädettyjä toimenpiteitä sovelletaan 31 päivään joulukuuta 2022 saakka.”
                                 
                              
                  
                        3)
                     
                     
                        Lisätään C osaan kohdat seuraavasti:
                        
                                    ”10.
                                 
                                 
                                    Kelttienmerellä pohjatrooleilla ja nuotilla harjoitettavaa kalastusta koskevat rajoitukset
                                    
                                                10.1
                                             
                                             
                                                Kielletään aluksia kalastamasta pohjatrooleilla ja nuotilla seuraavilla alueilla:
                                                
                                                            a)
                                                         
                                                         
                                                            ICES-alueet 7f–7k;
                                                         
                                                      
                                                            b)
                                                         
                                                         
                                                            alue, joka sijaitsee pituuspiirin 5° W länsipuolella ICES-alueella 7e; ja
                                                         
                                                      
                                                            c)
                                                         
                                                         
                                                            ICES-alueet 7b ja 7c.
                                                         
                                                      
                                          Tätä kieltoa ei sovelleta aluksiin, jos
                                    
                                                i)
                                             
                                             
                                                ne käyttävät troolinperää, jonka silmäkoko on vähintään 100 millimetriä, tai
                                             
                                          
                                                ii)
                                             
                                             
                                                niiden turskan sivusaaliit ovat STECF:n arvion mukaan enintään 1,5 prosenttia, kun ne kalastavat B osan 1.3 kohdassa mainittujen alueiden ulkopuolella.
                                             
                                          
                              Poiketen siitä, mitä i alakohdassa säädetään, jos kalastusalukset toimivat 10 kohdan 1 alakohdan c alakohdassa eritellyillä alueilla, ne voivat STECF:n arvion perusteella käyttää pohjakalalajien sekakalastuksessa vaihtoehtoista pyydystä, jonka valikoivuus on sama tai parempi kuin troolinperän silmäkoolla, joka on vähintään 100 millimetriä. Tällaisen pyydyksen on oltava 15 artiklan 4 kohdan vaatimusten mukainen, ja sen on saatava komission hyväksyntä.
                        
                                    10.2
                                 
                                 
                                    Edellä 10.1 kohdassa säädettyjä toimenpiteitä sovelletaan 31 päivään joulukuuta 2022 saakka.”